JARACAL • View topic - ONS IS WAARLIK VRYGESPREEK!
Post subject: ONS IS WAARLIK VRYGESPREEK!
“Hy sal nie vir altyd twis en nie vir ewig die toorn behou nie. Hy handel met ons nie na ons sondes en vergeld ons nie na ons ongeregtighede nie.” Die Boodskap: “Die Here sal jou nie aanhou straf vir die verkeerde dinge wat jy gedoen het nie. Ook bly Hy nie vir altyd kwaad oor iets nie. Hy straf ons nie volgens dit wat ons regtig verdien nie. Hy vergeld ons nie op dieselfde manier vir al ons slegte dade nie”Hoekom is ons geneig om onsself te straf?"
Hoekom is dit vir ons moeilik om onsself vry te spreek? Want as God vergewe het dan vergeet hy verseker soos wat ons lees in Jer. 31:34 “Ek sal hulle ongeregtighede vergewe en aan hulle sonde nie meer dink nie” As God nie meer aan my sondes dink nie, moet ek ook nie daaraan dink nie. Die Here het ons sondes, wat Hy vergewe het, so ver van ons verwyder dat ons dit nooit weer sal sien nie. Ons lees in Ps. 103:12 “So ver as die ooste verwyderd is van die weste, so ver verwyder Hy ons oortredinge van ons” Gelukkig staan hier nie geskrywe van die noorde en die suide nie, maar wel van die ooste tot die weste. Die Noordpool asook die Suidpool kan wel bepaal word, maar niemand kan sê presies waar is Wes en waar is Oos nie. Wanneer God jou sondes vergewe het is dit totaal van jou verwyder – dit meen vir ewig verwyder!As jong Christen het ek wel geglo dat die Here my vergewe het, maar ek het gedink Hy sal my tog iewers straf vir die verkeerde wat ek gedoen het. Neem die boodskap opnuut vandag, naamlik: “Hy straf ons nie volgens dit wat ons regtig verdien nie. Hy vergeld ons nie op dieselfde manier vir al ons slegte dade nie”
Tel jou kop op en dank God dat Hy jou vrygespreek het!Die Here doen nooit halwe werk nie – as Hy vergewe het dan het Hy waarlik vergewe!Help iemand wat jy liefhet, om hierdie waarheid ook te glo!
Post subject: Re: ONS IS WAARLIK VRYGESPREEK!
Posted: Tue May 22, 2018 6:32 am
Joined: Sun Oct 06, 2013 7:36 pm
Baie dankie my vriend. Amen